Pili Alvarez: "Gaztetxeetan ematen diren jarrera sexistak ez dira ezkutatzeko kontu bat"
Channel: Topatu gazte proiektu komunikatiboa
Date: 30/01/2013

Elkarrizketatzailea: Iraitz Salegi / Elkarrizketatua: Baikor begiratzen du geroa Pili Alvarez Moles soziologoak (Bartzelona, 1985). Itsu-itsuan sinesten du jendartea eraldatzeko aukeretan, baina, behin eta berriz azpimarratu digu iraultza gugandik hasten dela. Euskal Herrian sei urte pasa ostean, oraingoz, behintzat, ez du asmorik Herrialde Katalanetara itzultzeko. Deustuko Gazte Lokalean (Bilbo) hartu gaitu, nabari da ordu asko pasatzen dituela bertan. Okupazio mugimenduko kidea izanik, bizi dituen kontraesanek eraman dute gaztetxeetan ematen diren genero harremanak ikertzera. Uste du gune ustez libreetan ematen diren jarrera eta eraso sexistak ez direla ezkutatzeko gauza bat, aurrera egingo dugula esateko arrazoi on bat baizik.